CASTLE ROCK COLORADO
Jeg leder altid efter nye ting til at motivere mig,
og jeg har meget at bevise for mig selv.
Jeg føler altid, jeg prøver at bevise mig selv for golfverdenen.
Og vise, at jeg ville have været god på nogle af de hold, jeg ikke kom på.
Så Presidents Cup er noget, som jeg virkelig vil spille i.
Det vil betyde alt at komme med. Jeg vil ikke gentage sidste år.
Jeg vil gøre mit bedste, som jeg altid gør.
Jeg føler, at hver uge er afgørende.
Den smukke Castle Pines Golf Club i sidste runde af BMW Championship.
For mindre end et år siden var der en ufattelig fortvivlelse
og modløshed hos Keegan Bradley,
da han blev udeladt af Ryder Cup-holdet.
Og man må forvente,
at hvis Keegan Bradley vinder denne turnering,
kommer han vel med på Presidents Cup-holdet.
Keegan Bradley vinder BMW igen.
Tillykke til Keegan Bradley.
Årets vinder af BMW Championship.
…Presidents Cup. Du vil med til Montreal.
- Jeg har intet pres. - Du kan ikke udelades.
Presidents Cup finder sted hvert andet år,
og i den tørner USA sammen mod resten af verden, minus Europa.
Det er holdgolf, men med Tom Kim.
Der er intet som det i golf. Presidents Cup.
Ligesom til Ryder Cup er der 12 pladser til Presidents Cup.
Seks kvalificerer sig, og seks bliver valgt af kaptajnerne.
Det er det ultimative globale opgør.
Man spiller for sit land, for æren og for sine holdkammerater.
Det er et pres, mange af dem ikke er vant til.
Presidents Cup tilhører USA.
Jeg gør mit bedste for ikke at blive opslugt af det her.
Jeg vil gerne med på holdet.
Der er meget på spil i et Presidents Cup-år,
hvor Team USA kommer fra et nederlag i Ryder Cup.
De har en brændende trang. De føler, de har noget at bevise.
Det internationale hold vil være underdogs,
indtil de endelig får en sejr.
USA er ekstremt stærke i golfsporten,
og det internationale hold har ikke vundet i mange år,
så det vil vi gerne ændre.
EPISODE 7 EN NY BEGYNDELSE
Om et øjeblik hører vi,
hvem der vil udgøre holdene for Jim Furyk og Mike Weir.
Jeg vil se, hvem der bliver udtaget.
Velkommen til Royal Montreal Golf Club.
Vi starter med den internationale kaptajn Mike Weir
og derefter den amerikanske kaptajn Jim Furyk.
Mike Weir har sagt:
"Jeg kan have seks canadiere på holdet, men de skal fortjene deres plads."
Hele Canada vil have så mange canadiere som muligt.
Jeg glæder mig til at fortælle om dem.
Christiaan Bezuidenhout fra Sydafrika.
En rookie, Min Woo Lee.
Endnu en veteran i Si Woo Kim.
Og så har vi canadierne.
Corey Conners.
Vi har Taylor Pendrith.
Den sidste canadier er Mackenzie Hughes.
Lad os se på holdet som helhed.
Der er som sagt valgt tre canadiere
i Conners, Hughes og Pendrith.
Ingen Nick Taylor og ingen Adam Hadwin.
Det var skuffende, men jeg kan bruge det som motivation
til at komme op om morgenen og træne.
Scenen er din, Jim. Hvem er dine seks valg til Royal Montreal?
Jeg begynder med Sam Burns.
Russell Henley,
Keegan Bradley,
Max Homa,
Brian Harman
og Tony Finau.
Og der fik Jim færdiggjort listen fra 7 til 12 på Presidents Cups-holdet.
Jeg glæder mig til at komme i gang mod en god rival og en god ven, Jim.
Kaptajn Furyk.
Vi er meget opmærksomme på, at vi er på udebane.
Vi ved godt, at 99% af publikum ikke vil heppe på os.
Jeg er glad for mine 12 mand. De skal være klar til det.
Det betyder meget for alle, og jeg har 12 mand, der er totalt klar.
- Var vi i soveværelset, da Jim ringede? - Ja.
Jeg tror, jeg sagde til dig,
at hvis han ringede for at sige, jeg ikke var på holdet,
ville jeg forstå det.
Jeg havde næsten forventet det. Han kunne nemt have udeladt mig.
Jeg sagde, jeg var taknemlig.
Jeg lovede mig selv efter sidste år, at jeg ville tage den lidt med ro
og ikke være superfokuseret på de her hold.
For da jeg ikke kom på holdet,
var det hårdt for mig, men også for Jillian og familien.
- Hej, Zach. - Hej, makker.
Det her er svært at sige.
Jeg synes, det er bedst at gå i en anden retning i år.
Jeg ville gerne have 30 spillere med, men det kan jeg ikke.
Du skal vide, at jeg er taknemlig for dig.
Okay, Zach, jeg forstår.
Jeg ønsker jer selvfølgelig held og lykke,
og jeg håber, I vinder.
Tak, Keegs. Du er et godt menneske.
Hvem var det?
- Hvad laver I? - Ikke noget.
Ikke noget, skat.
Giv far et kram.
- Hvorfor? - Han har brug for det.
Det var virkelig hårdt at se ham være igennem det.
Det knuste vores hjerter.
Det stinker.
Men straks efter koncentrerede Keegan sig om at komme med til Presidents Cup.
Det er så dejligt, at han endelig bliver set på den måde,
som jeg altid har set og vidst
og aldrig har tvivlet på nogensinde.
Jeg tror, at i livet og i alle jobs arbejder man så hårdt, man kan.
Man giver alt for det, man laver.
Man ofrer sig. Man ofrer sig for ens familie.
Man gør alt, men får ikke altid gevinsten.
Ja.
Så når man får muligheden, føles det virkelig godt.
Hola, Netflix.
Hola, Full Swing.
Nu ryger din din mad snart, Mateo.
Pixie.
Min ven, til dine muskler.
Kød.
- Hvem har store muskler? - Mig.
Jeg hedder Camilo Villegas.
Jeg er så heldig at være vicekaptajn.
For anden gang til Presidents Cup.
Det er en ære at være med.
Kødet?
Være stærk som hvem?
Som far.
Som far!
Camilo Villegas er en af de mest elskede spillere på PGA TOUR.
…Camilo Villegas,
Vinder på PGA TOUR.
Flere gange vinder på PGA TOUR, har spillet i flere holdbegivenheder.
Han er bare højt respekteret.
Camilo Villegas er tilbage som sejrherre.
De latinamerikanske spillere fejrer ham.
Han er meget aktuel. Han vandt sidste år.
Han har gået med mange af vores folk.
Han kunne rådgive mig om deres form.
Så det var nemt at vælge Camilo.
Jeg blev glad, da han ringede og spurgte. Det er helt sikkert.
"Hvorfor skulle jeg vente så længe?"
Han er klar til kamp. Det har vi brug for.
Han er en vigtig del af vores hold.
Når han er med til mine kampe, føler jeg mig tryg.
Jeg ville tage en kugle for ham, og han ville gøre det samme for os.
Vil du med ud på golfbanen? Slå nogle bolde?
Min nabo gik på samme skole som Camilo,
så jeg har kendt ham hele mit liv.
Mor kan ikke spise, fordi hun skal holde dig.
Du falder ned fra stolen.
Mateo er vores søn.
Han har været et lys for os. Han har været…
En lettelse.
Han har helet en familie, der var ødelagt, efter vi mistede Mia.
Da Mia blev født, følte jeg for første gang,
at jeg ikke havde brug for andet.
Jeg havde alt, jeg drømte om, og den lille pige gjorde mig komplet.
Mia havde masser af energi.
Man ville aldrig have troet, det var på vej.
Da Mia var 17 måneder gammel, begyndte hun at føle sig dårlig.
En nat kunne hun slet ikke sove, og hun begyndte at tage fat i sit hoved.
Næste morgen sagde jeg til Camilo: "Vi må gøre noget. Det er ikke godt."
Jeg ringede til Barbara og Jack Nicklaus og bad dem om hjælp.
Nicklaus Children's Hospital tog nogle prøver, og det ændrede vores liv.
Mias liv ændrede sig. Og en kamp begyndte.
Vi fandt en knude i Mias hjerne.
Hun havde kræft i hjernen og rygsøjlen.
De sagde, hun straks skulle opereres
for at fjerne det, de kunne, fra svulsten i hjernen.
Mias kræft var desværre meget aggressiv.
Det var et svært tidspunkt,
fordi det var samtidig med covid, og da nedlukningen begyndte.
Begge vores familier er i Colombia.
Lockdown, grænserne er lukket.
De kunne ikke komme hertil.
Velkommen til Mias stue. Smil og vær glad!
Jeg ringede til min bror, mens jeg kiggede på Mia
og gav hende et kram, og der brød jeg bare sammen.
Jeg græd bare.
Og han sagde til mig: "Du skal trække vejret."
Det var det eneste, der standsede min gråd.
Jeg var brudt sammen.
Hun fik fem hjerneoperationer.
Den stærkeste behandling, kemoterapi.
Mange forskellige prøver og alle mulige ting.
Og…
…efter fem måneder kom hun til et bedre sted.
Hun er altid hos os. Hun er der.
Mateo siger det godt.
Det var et hårdt slag.
Han ved, han har en søster. Han ved, hun ikke bor her hos os.
Men han ved, hun er der.
Logan, løb dybt!
Grib den! Ja!
Jubelscene. Lav en jubelscene.
- Den har jeg ikke set før. - Det er en ny, han har arbejdet på.
Maria var en af de første kvinder, jeg mødte, da jeg flyttede til Florida.
Så gæstfri og varm og venlig.
De har en stor plads i vores liv.
- Det er vist dig og mig, Coopsy! - Jubii!
Dengang Mia var syg, var det så forfærdeligt.
Min ældste var på Mias alder. De havde leget meget sammen.
Holder du godt fast?
Jeg vidste, deres lille pige var væk, og jeg kunne ikke…
Jeg vidste ikke, hvad jeg skulle gøre.
Det må have været hårdt for Maria og Camilo.
- Majslabyrint! - Majslabyrint.
Det minder en om, hvad der er vigtigt.
Logan, tag den på.
- Det her er fantastisk. - Helt sikkert.
Der er altid nogen i mit hoved, der råber: "Du gør ikke nok."
Der er altid nogen, der råber: "Du er ikke god nok."
Så er der en anden, der siger: "Du er ikke nok sammen med din familie."
"Når dine drenge flytter hjemmefra, vil du fortryde det."
For økonomisk set kunne jeg stoppe med det samme.
Så det er lidt egoistisk at ville fortsætte.
Se hans store tænder!
Sådan! Lige ned i løgnhalsen.
Det er en svær balance.
Det mener I bare ikke?
Vent lidt.
Jeg vil bare have et øjeblik, hvor jeg ved, det var det hele værd.
Løber du?
Du får klø, makker.
Mia inspirerer os til at give noget til dem, der går igennem noget lignende.
Nu har vi Mia's Miracles Foundation.
Livet går i ring.
Og vi kan sidde her og tale om alle de gode og dårlige ting.
Mia var i denne verden i et kort tidsrum.
Men hendes betydning bliver enorm.
Selv efter at have mistet vores datter, ved vi, hvor heldige vi var
at kunne være på Nicklaus Children's og få deres støtte.
Jeg græder altid til det her, men…
Vi elsker dig!
Jeg siger altid, at gid Mia var her, men Mia hjælper os med at vokse.
Åbner vores hjerter.
Det er utroligt, hvor meget energi vi modtager.
Hver eneste dag.
Fra vores venner, fra vores familie, fra alle her.
Vi er forandrede, Camilo og jeg, og vi bliver aldrig de samme.
På pladserne, klar, løb!
Men hans karriere i golf
er den største healer for ham.
Den støtte, jeg fik fra mine kollegaer,
fra PGA TOUR, fra golfverdenen, var fantastisk.
Vicekaptajn-posten er en måde at give lidt tilbage på.
Jeg er beæret over at være med på holdet. Vi skal have det vendt.
Jeg er meget spændt, men sådan er det at være med til sådan en begivenhed.
Kokken er ankommet! Han er brandvarm!
- Hvordan går det? - Godt. Lad os gøre det, mand!
Første gang i Presidents Cup.
Jeg glæder mig til at være på holdet og bære det sort-gyldne logo.
Det er en stor ære.
En kuffert mere?
Godt, jeg ikke tog for meget med.
Jeg elsker Presidents Cup, fordi det er en individuel sport,
men i den uge har man 12 brødre, man elsker og ønsker det bedste for.
- Ja! Er du klar til at gå derop? - Ja.
Der er lagt en plan. Der er en beslutsomhed.
Jeg har en god fornemmelse. Det her hold kan præstere.
- Hvad så? - Velkommen!
TRÆNINGSRUNDE
Hvis vi skal slå USA,
skal vi forene et hold fra hele verden og prøve at spille op med dem og kæmpe.
Team USA spiller sammen hele tiden.
De har konkurreret, siden de spillede juniorgolf sammen,
så de kender hinanden godt.
Det internationale hold har en anden udfordring.
Det er en mangfoldig skare, som skal forenes på meget kort tid.
Amerikanerne har slået os, formentlig 95% af gangene.
Vi har vist en sejr og en uafgjort, så vi vil knokle for sejren.
Poutinen skulle være halloumi-agtig.
Det er lækkert.
Vi skal se holdrummet for første gang.
- Det er helt utroligt. - Du godeste.
Se, hvor gode billederne er.
Vi er ikke så store underdogs, som vi har været tidligere.
Vi har et godt momentum, og vi har mange, der spiller godt.
Jeg får lyst til selv at spille. Kom så.
Når det gælder verdensranglisten,
har vi ikke været tættere på i over 20 år.
Men det amerikanske hold er meget stærkt.
De er favoritter før alle holdkonkurrencer.
Men vi har også set, hvad Europa har gjort i Ryder Cups,
og vi prøver at gøre som dem.
Det har været svært, for vi har været bagefter på præstationer og resultater.
Men derfor har vi et stort projekt, og det er at vende det.
Camilo er perfekt som vicekaptajn.
Til dels fordi han bare er meget afholdt og har set alle sider af golfsporten.
Men det er også velvalgt, at han har denne støtterolle
for det internationale hold, fordi han har fået stærk støtte
fra det internationale golfmiljø, siden han mistede Mia.
Det er tirsdagen før Presidents Cup, og vi har en holdfrokost.
Alle kvinderne får ordnet hår og makeup, så vi er klar til holdbilleder i aften.
Vi bliver flotte.
Skatter!
- Ja! - Kan du lide mit look?
- Flot. - Jeg ligner Doña Florinda.
Vil du se min inspiration?
Ja, meget gerne.
Åh gud. Stop det.
Lige i skabet, ikke?
Stop det.
Skal jeg mon prøve en small?
- Prøv en small. - Okay.
Jeg vidste ikke, det var Mias fødselsdag på torsdag.
- Ja. Hun ville blive seks. - Hvordan har du det?
Hun bliver… Fint nok.
Ja, fint nok.
Jeg ved, hun er der, hvor hun skal være, så…
Jeg har altid tænkt på, hvordan…
Altså hvordan du…
Hvordan du får det til at give mening.
Det er svært at sætte ord på.
Men det er vores mission.
Det er min mission. Jeg gør det, jeg skal gøre.
Da det hele tog fart, og da den første person en dag sagde:
"Mia klarer den måske ikke.
Måske er det bedst for hende at komme i himlen."
Lige der sagde jeg: "Nej, jeg dør sammen med hende."
Jeg troede, mit liv var forbi.
Men så tænker jeg på, hvad Mia ville have ønsket.
Hun ville have mig til at leve og være lykkelig.
Hun ville have mig til at trives.
Så det er, som om hun lever gennem mig nu.
- Du er fabelagtig. - Nej, men tak.
Jeg vidste, vi havde et godt fællesskab,
men jeg havde ikke troet, jeg ville mærke så meget kærlighed.
Det er svært at beskrive.
Alle har været så omsorgsfulde, og vi har følt os meget elsket.
Vi er som en familie, en lille familie.
Ikke græde.
- Nej, makeuppen. - Makeuppen.
- Vi skal til fester. - Ja.
Der skal tages billeder. Med mit smukke Doña Florinda-look.
Det, Maria og Camilo har gennemgået,
har ført vores internationale familie sammen
for at støtte dem.
Det viser, at skønheden i sporten på dette niveau er helt magisk.
Den er utrolig konkurrencepræget, men når der sker noget svært,
er vi der for hinanden, og det er virkelig smukt.
Det internationale hold er specielt.
Der er folk fra Australien, Sydafrika, Korea,
Japan, Colombia, Canada, som alle mødes for at skabe ét hold.
Det sammenhold, der er blevet skabt,
er noget magisk, og jeg tror ikke, amerikanerne har det.
Jeg synes, at vores hold i år står meget forenet.
Vores logo forener os.
Drengene har virkelig taget det til sig.
Det er rart at blive identificeret mere som en enhed,
og vi har arbejdet på at forstå de forskellige kulturer,
at forstå de forskellige spillere og prøve at få dem til at føle,
at der er et større formål bag kampen, og det har været fantastisk.
HOLDBILLEDER
De taler alle om, hvor specielle de her holdkampe er.
Man spiller ikke for penge og sig selv.
Man spiller for sine holdkammerater og sit land.
Godt, og så bare et…
Det ser strålende ud.
Efter en meget speciel dag med vores hustruer og tilhængerne
kommer vi tilbage i morgen klar til at spille.
Rock'n'roll, røvhuller.
Det internationale hold har dygtige, talentfulde spillere,
og de har nogle erfarne ledere, så der er en vis nervøsitet,
men jeg føler mig tryg. Vi har et godt hold.
Før Presidents Cup så Keegan og jeg på hinanden og sagde:
"Ville det ikke være rart at slukke vores hjerner bare et par dage?"
For det er umuligt.
Man tænker på, hvad der venter, og alvoren i det.
Jeg tror, at hans største frygt før Presidents Cup er
at have en mareridtsuge, hvilket kan ske. Det er golf.
Jo tættere man kommer på det, jo mere virkeligt bliver det.
Jeg er stadig nervøs indeni.
Jeg må gøre mig klar til det her. Det sker, om jeg kan lide det eller ej.
Jeg skal på første tee med min makker, og det andet hold vil dræbe mig.
Presset til de kampe er altid stort.
Men endnu mere for Keegan Bradley.
Efter at være udeladt fra Ryder Cup-holdet på hjerteskærende vis få måneder før,
fik både Keegan og resten af golfverdenen en meget overraskende nyhed.
Tak, fordi I kom til præsentationen af USA's Ryder Cup-kaptajn i 2025.
I over 100 år har rollen som Ryder Cup-kaptajn
været en af de mest prestigefyldte poster i sporten.
Lad mig præsentere vores Ryder Cup-kaptajn
på vegne af de over 30.000 professionelle i hele landet,
Keegan Bradley.
Jeg er beæret over at lede dette hold.
Vi skal til Bethpage og vinde Ryder Cup tilbage til USA.
Keegan Bradley bliver den amerikanske Ryder Cup-kaptajn
i 2025 på Bethpage.
- Hvad er din reaktion? - Meget overrasket.
Han har ingen erfaring som kaptajn. Det er det overraskende.
Der kommer et enormt pres på Bradley.
Der kommer ekstra meget pres på Keegan Bradley
for at bevise, at han fortjener kaptajnposten.
Han vil sige, at han har følt mindreværd siden den dag, han kom på touren.
Nu hvor Keegan er blevet hædret med kaptajnrollen,
føler han et stort pres for at bevise, at han fortjener det.
Det er en kæmpe ære, og jeg troede ikke, jeg ville få den mulighed.
Hold trofæet i din venstre hånd…
Jeg vil vise holdet, at kaptajnen stadig kan spille.
Jeg kan stadig gå derud og håndtere presset til de begivenheder.
Endnu en Presidents Cup er kommet til Royal Montreal,
og det betyder en af sportens største scener.
Den anden Presidents Cup her i Canada.
Tiden er kommet.
Drengene har trænet og forberedt sig godt.
De vil ud og kæmpe.
Vi har en stor udfordring foran os.
Det internationale hold er fantastisk. De har verdensklassespillere.
De vil rigtig gerne vinde, så vi skal gøre vores allerbedste.
Jeg har ikke gjort det længe.
Jeg er rigtig nervøs og rigtig bange.
På første tee er der 4000 på tribunerne.
I-N-T!
Montreal har forrygende fans, meget passionerede.
Der er altid et canadisk flag.
Nogen har altid klædt sig ud i noget funky tøj med rødt og hvidt,
og energien er skruet op.
Vi har brug for dem. Vi har brug for energien.
Når turneringen begynder, kommer kamplysten frem,
og man vil bare smadre det andet hold.
Selvom man også elsker dem, for vi har spillet sammen længe,
men det er bare noget helt andet.
En af mine bedste venner, Maria Villegas, er på det internationale hold.
Hun var til mit bryllup som brudepige, og vi vidste bare, da det gik i gang…
Vi gik på hver sin side af fairwayen.
I det korte tidsrum virker alt som liv eller død.
Den første af fem fourballs er ved at blive præsenteret,
og her kommer de.
Det internationale hold skal forsøge at vende tingene.
USA har vundet 12 af de 14 Presidents Cups,
inklusive ni i træk.
Når man står på første tee foran tusindvis af mennesker,
Så behøver man ikke sige andet. Den skal bare fyres af.
Presidents Cup er matchplay ligesom Ryder Cup.
Så det er direkte dueller.
Vinder man et hul, går man en op.
Taber man hullet, går man en ned.
Den, der vinder flest huller, vinder kampen.
De fleste kampe er to mod to, men om søndagen spiller alle alene.
Hver kamp gælder ét point.
Der er 30 kampe, så 30 point i alt.
Hvis et hold får 15,5 point, har de vundet Presidents Cup.
Tony Finau spiller sin tredje Presidents Cup.
Man bliver sendt ud først, fordi man vil se rød, hvid og blå først.
Der er mange følelser, men man skal holde fokus.
Det er virkelig nervepirrende. Helt vildt.
Jeg ville græde og holdt bare vejret.
Nu er det Jason Day.
Jason Day! Forrygende start fra det internationale hold.
De vinder åbningshullet.
Spillerne fra USA's hold er Wyndham Clark og Keegan Bradley.
Det er en nervepirrende begivenhed.
Jeg får kvalme og lyst til at græde, og jeg får gåsehud over det hele.
Keegan Bradley tvivlede på, om han fik muligheden for
at spille i en holdturnering igen.
Nu er han ikke alene USA's næste Ryder Cup-kaptajn,
men han er også på Presidents Cup-holdet.
Midt på fairway.
Tom Kim prøver at slå igen.
Den går i!
Det er fedt, når de opfører sig sådan her.
Ja, for til de normale turneringer er de…
- Tunnelsyn. - Ja.
Scheffler for uafgjort.
Sådan, mand!
Jeg har aldrig set Scottie Scheffler reagere sådan.
Man skal være forsigtig, for følelser kan føre en i forskellige retninger,
på godt og ondt.
Tom Kim putter for birdie.
Gør han det igen?
Scheffler hører det en gang til.
Han vendte ryggen til ham. Uden at kigge på ham.
Kim og Im er gået. De er allerede gået til næste tee.
De har forladt green.
Det er grænsende til dårlig opførsel. Det er respektløst.
Jeg bad Tom og Sungjae om at gå videre.
Scottie skulle ikke have chancen for at sænke puttet
og så kigge på Tom, som han gjorde på hullet før.
Det så ikke godt ud, men det sker. Det var ikke ondt ment.
Situationen med Tom Kim øgede indsatsen.
Jeg tror, det gav energi til det amerikanske hold.
"Når I gør sådan, skal I også kunne tage det selv. Det her er sport."
Tony Finau kan pitche i til en birdie.
Og det gjorde han!
Sikke et slag!
Wyndham Clarks birdie-putt.
Perfekt.
De øjeblikke, hvor følelserne skinner igennem.
Det bliver hurtigt intenst.
Jeg er glad for, det skete. Det tændte noget i alle.
Keegan Bradley lige udenfor green. Birdie vil vinde hullet.
Perfekt linje! Lige midt i koppen!
Der var den.
Det virker meget stille derude lige nu.
Lad os gå tilbage til 18. hul, hvor Keegan Bradley kan lukke den.
Kom så!
Første runde bliver afgjort af Keegans sidste putt på 18. hul.
Misser han, får det internationale hold et halvt point.
Men hvis den går i, er USA foran med 5-0 og gør rent bord.
Ingen andre kampe på banen. Alle konerne var der.
Og jeg tænkte: "Det er et vigtigt øjeblik."
Stor kurve fra Keegan.
Keegan Bradley med det sidste stød på en dominerende dag for amerikanerne.
Der har været meget snak om, at det kunne være året,
hvor det internationale hold vinder.
Men på førstedagen går al luften ud af ballonen.
Det ligner et bevis på,
at de to hold ikke hører til på den samme bane.
- Godt gået. - Hvor fedt var det lige?
- Det var fedt. - Ti års indestængt energi.
- Supersejt. - Jeg vidste det.
Jeg vidste, den gik i.
"Han går amok." Og det gjorde du.
Vi mente, vi ville være svære at slå, men efter førstedagen førte vi 5-0.
Det er som at føre en basketballkamp med 30 point. Det er meget.
Det var sjovt at se på! Det var fandeme fedt!
USA kom ud og gav dem røvfuld.
De sagde: "Det her er vores turnering, som vi altid har sagt.
Hvad vil I gøre ved det?"
I går var hård, men det er overstået.
Det er fredag nu. Vi må fokusere.
Drengene har spillet golf længe, og de ved, hvad de laver.
Det var bare en hård dag,
især til sidst, hvor de vendte mange kampe.
Vi kan ikke forvente bare at dominere et så stærkt hold som USA.
Jeg tror ikke, vi kan udligne med det samme.
Vi skal bare fokusere på at vinde de enkelte kampe,
og så må vi se, om vi kan har en chance på søndag.
FREDAG ANDEN RUNDE
Andendagen af Presidents Cup, hvor det internationale hold håber,
at det canadiske hjemmepublikum kan blæse dem frem mod et comeback.
De har brug for det.
Mike siger, det var planen, du ikke skulle spille.
Håbede du på at spille?
Det er ligegyldigt.
Vi skal bare vinde point. Det er det vigtigste for mig.
Vil du være derude og prøve at…
Helt sikkert. Jeg er her for at få gang i publikum.
Publikum var stille om torsdagen,
og vi ville have noget kærlighed, så det sørgede jeg for.
Det går op og ned i løbet af fire dage.
Selv i løbet af en dag, så det var vigtigt at få publikum i gang.
I-N-T!
Der var en anden atmosfære. Jeg mærkede det fra start.
Publikum var mere højlydt. Der var flere mennesker.
Publikum vidste, de skulle larme.
Det er tid til at give slip på følelserne og spille god golf.
Sungjae Im sætter det hele i gang.
Der er 260 meters carry hen over bunkeren.
Det er 275 meter op på fairway, og den ligger lige i midten.
Der lader til at være lidt mere energi derude i dag.
Xander i problemer. Han har et træ lige foran sig.
Han slår over.
Ramte træet. Jeg så den ikke.
Den er kun 55 meter foran ham.
Parforsøg for at vinde hullet for de internationale.
Så vil de være tre op.
Kæmpestort. Det er svært at hente tre slag.
Jeg ved, det er tidligt i kampen, men det er vigtigt.
Adam Scott med en birdie for at vinde hullet.
Sænket af veteranen!
Wyndham Clark.
Endnu en chip udenfor green.
Se det publikum.
Jason Day kan vinde hullet med en birdie.
Ja! Han følger den på vej.
Det internationale hold er oppe i fire ud af fem kampe lige nu.
En ordentlig øretæve.
Si Woo Kim for par
og for at vinde kampen
og gøre det til en 5-0 sejr.
Det er rent bord!
Ufatteligt!
At det internationale hold kommer tilbage og vinder alle fem kampe på andendagen,
er et voldsomt modsvar.
De fortalte Team USA, at de ikke var bange.
- Godt gået! - Så du mig?
- Ja! - Fandeme ja!
Det var en kæmpe nedtur for USA, men det var fedt at se
drengene på det andet hold spille med liv og sjæl foran deres hjemmepublikum.
Rent bord.
Lige i røven, mand.
Efter en dag som i dag skal vi passe på, for det er ikke en endagsturnering.
Nu må vi nyde vores præstation og de ting, vi gjorde rigtigt,
når man har præsteret som i dag.
Kom så!
Og vi må sørge for, at drengene fokuserer på, at vi er tilbage til start.
Vi er tilbage i morgen og gør vores bedste.
SØNDAG FJERDE RUNDE
Jeg er ret nervøs her før søndagen.
Singlerne er noget helt andet.
Alt kan ske i golf.
Og alt kan især ske om søndagen.
Keegan har det godt, men han er stille, og det betyder, at han er lidt nervøs.
En sejr i dag vil betyde alt for holdet.
Jeg ved, de ønsker det så brændende.
Jeg ved, at Keegan ønsker det mere end noget andet.
De har ikke tabt en Presidents Cup i umindelige tider.
Man vil altid gerne vinde.
USA!
Kom så, Canada!
Enestående historie og atmosfære før de sidste 12 singlekampe
i den 15. Presidents Cup.
Til forskel fra Ryder Cup varer Presidents Cup fire dage i stedet for tre.
Efter lørdagens holdkampe
har amerikanerne 11 point og det internationale hold 7.
Det virker måske som en nem sejr for amerikanerne,
men det internationale hold har vist, at de kan lave et stort comeback.
Og der er 12 point på spil i dag.
Søndag er anderledes til Presidents Cup.
Vi skifter fra holdkampe til singlekampe.
Man har ikke en makker længere. Alle spiller for deres egne point.
Man har ingen til at skjule sine fejl.
Man er på egen hånd, og det er tilbage til den vante golf.
Men vi spiller tre dages holdgolf, og så…
Det føles helt nyt igen. Det bliver meget interessant.
Lige et par stykker. Jeg skal varme op, okay?
Det bliver en ekstremt vigtig dag. Vi er fire nede.
Vi håber på en god start, så vi kommer på tavlen og viser os frem.
Kaptajn Jim Furyk, han blev ikke en vinderkaptajn til Ryder Cup,
men han er storfavorit i dag med sit hold.
Jim fortalte mig, at jeg var den sjette i rækkefølgen.
Jeg ved, at det er en vigtig plads, jeg har fået tildelt.
Keegan Bradley har været meget igennem i de senere år.
Han blev udeladt fra Ryder Cup, men spillede godt derefter,
vandt sidst på sæsonen og blev valgt til Presidents Cup.
Alt det ledte frem til dette øjeblik.
Man kan ikke gemme sig. Der er så meget pres på.
Man vil ikke svigte sit hold i en søndags-single.
USA kun 4,5 point fra det magiske tal på 15,5 i samlet score.
Det internationale hold skal vinde 8,5 point for at nappe trofæet.
Fire point kan man sagtens hente.
Alt kan ske, og jeg stoler ikke på en føring om søndagen.
Vi skal i gang med den første kamp, og den er god.
Majorvinderne, Schauffele og Day.
Den er meget høj, lige over hjørnet af bunkeren. Flot drive.
Keegan Bradley på 2. hul.
Sikke en start for Keegan Bradley.
Xander Schauffele ligger allerede til birdie på 12. hul.
Jason Day er allerede fem nede og slår sit tredje slag.
Han prøver desperat at holde sig i kampen, og…
Det her hjælper.
Tilbage på 10. hul. Keegan Bradley for birdie.
En nede mod Si Woo Kim.
Keegan Bradley slår tilbage på 10. hul.
For at Si Woo bevarer sin føring…
- Nej. - Ja!
Her er det Xander Schauffele.
Han vil gerne slutte her med en gimme.
- Op og i for sejren. - Jep.
Det rækker. Kasketten kommer af.
Søndagens første point går til amerikanerne.
Nu får vi måske et Tom Kim-øjeblik.
Er den der?
Ja, den er! Tom Kim får uafgjort!
Matsuyama har et par-putt for at vinde kampen.
Matsuyama gør det færdigt.
Endnu en god, underholdende kamp
mellem verdens nummer et og nummer syv.
Til 13. hul
Theegala for birdie og sejren.
Og Theegala…
Det kører bare for ham. Det er en god debut.
Hans første Presidents Cup.
USA er tættere på at vinde Presidents Cup.
Et enkelt point er alt, hvad amerikanerne mangler.
Keegan Bradley kan levere det afgørende point.
Vandet ser indbydende ud, Keegan!
Stille!
Hallo! Stille!
Publikum er hårde mod Keegan.
Det ser ret godt ud.
- Ja. - Han gjorde det. Flot slag, Keegan.
Det ville være vildt, hvis Si Woo vinder de sidste tre huller og får uafgjort.
Den har god retning.
Flot slag.
Den blev fløjet helt hen til hullet.
Det giver et glimt af håb.
Keegan Bradley skal satse nu.
Kom så derhen!
Flyv!
Sådan.
Flot slag.
Keegan for birdie.
For at vinde Presidents Cup.
Nu er det op til Si Woo Kim,
hvis han skal forhindre Keegan i at snuppe trofæet.
På greenen sørgede jeg for ikke at kigge på Jillian.
Fordi jeg mærkede tyngden fra det, der skete sidste år, fra Medinah,
fra Gleneagles,
fra at misse de andre hold og et årti, hvor jeg ikke var med.
Jeg ved, hvor hårdt jeg har knoklet.
Så er det slut.
Hvor er bajerne?
USA!
- Jim! - Hvad sker der?
Tak. Tak, fordi du valgte mig.
Der kommer en masse vilje, en masse energi fra Keegan.
Og jeg vil gerne hjælpe ham
med overgangen fra i år til næste års Ryder Cup.
USA!
Golf, den her livsstil,
trædemøllen, at rejse hele året…
Det er i de her øjeblikke, at man tænker, det er det hele værd.
Fandeme ja.
Det er svært at beskrive.
Hvis jeg havde beskrevet mine ønsker for de her par år, så gik de i opfyldelse.
Og man får ikke altid sådan et forløsende øjeblik.
Jeg er så stolt af mit hold.
Jeg elsker de 12 fyre, og vi kom tæt på.
Vi troede alle sammen på, vi kunne gøre det, og vi kæmpede hårdt.
Ikke alt lykkedes, og de spillede bedre end os.
Det er svært at kapere.
I de svære tider i golf husker jeg på Mia og dengang.
Mit perspektiv har ændret sig på mange måder,
og det er et af dem.
Og endnu en gang fortsætter rejsen.
Hvor er min ven Keegan Bradley med kampbolden?
Tag den med til Bethpage. Så mødes vi igen i 2025!
Jeg vil blive kritiseret som kaptajn næste år. De vil undervurdere mig.
De vil tvivle på mig. Det er sket hele mit liv.
Det gør mig endnu bedre.
Vi tager til Bethpage og giver dem en ordentlig røvfuld.
Tekster af: Jesper Østergård Samson